**PROCIJENITE SVOJU PRIPREMU**

U nastavku se nalazi kratka ček lista za procjenu kvaliteta nastavnih priprema. Kriteriji su generički, odnosno dovoljno široki da uvaže individualne razlike i specifičnosti. Prije postavljanja svoje pripreme, provjerite njen kvalitet i razumljivost.

|  |  |
| --- | --- |
| **INDIKATORI KVALITETNE PRIPREME ZA ČAS** |  |
| 1. U pripremi je jasno vidljvo koje kompetencije (znanja, vještine i uvjerenja) će djeca/učenici steći nakon izučavanja lekcije/teme (šta je cilj/svrha poučavanja, odnosno koji su ishodi učenja)
 |  |
| 1. Ishodi su napisani tako da mogu poslužiti kao kriteriji uspješnosti (mjerljivi su i konkretni), kako bi i djeca i nastavnik/ca mogli mjeriti napredak i postignuća
 |  |
| 1. U pripremi se jasno vidi da proces učenja i poučavanja polazi od povezivanja sa prethodnim znanjem i iskustvom djece, nastavlja se izučavanjem novih sadržaja i završava refleksijom, odnosno primjenom naučenog
 |  |
| 1. Planirane aktivnosti su dobro balansirane i vremenski usaglašene, odnosno vidljivo je vrijeme kada radi nastavnik a kada djeca rade samostalno ili u malim grupama.
 |  |
| 1. Vidljivo je da planirana pitanja i aktivnosti polaze od nižih, ali se penju ka višim razinama mišljenja (Bloomova taksonomija), omogućavajući djeci da istražuju, analiziraju, zaključuju, rješavaju probleme, evaluiraju, kreiraju...
 |  |
| 1. Planirane strategije i metode su u skladu sa postavljenim ciljevima i ishodima časa, uzrastom djece i vremenom koje je planirano za realizaciju.
 |  |
| 1. Na kraju časa/teme predviđeno je vrijeme za refleksiju, odnosno mogućnost da djeca kroz primjenu naučenog ili na neki drugi način pokažu stepen razumijevanja i usvojenosti novih sadržaja.
 |  |
| 1. U pripremi je vidljivo da nastavnik/ca individualizira i diferencira prateći potrebe, mogućnosti i interesovanja djece (razvojna primjerenost, mogućnost izbora, raznolikost metoda, materijala i aktivnosti)
 |  |
| 1. Domaća zadaća (ukoliko je ima) je razvojno primjerena, i potiče djecu da promišljaju i vježbaju naučeno u drugim situacijama.
 |  |
| 1. Resursi korišteni u nastavnom procesu omogućavaju sagledavanje više perspektiva, aktivno učešće djece, konkretna iskustva i djelovanje.
 |  |

**Prije nego postavite svoju pripremu konsultujte se sa kolegama/icama i zamolite ih da vam daju povratnu informaciju.**

**Davanje povratne informacije kolegama/icama na njihovu pripremu:**

Prilikom davanja povratne informacije kolegama/icama vodite računa da:

* **Identifikujete snage**/**dobre strane pripreme** – ideje za aktivnosti, način realizacije i sl. koji su vam se posebno dopali, i koje možete i vi primjeniti
* **Ukažete na eventualne nejasnoće** – da li je vama iz pripreme jasno kako će se nastava odvijati, odnosno šta vam nije dovoljno jasno, i šta bi trebalo dodati u pripremu kako bi neko mogao da je primjeni u svojoj učionici
* **Dajete konkretne ideje** – ako imate neki prijedlog za izmjenu, napišite svoju sugestiju ili konkretnu ideju i obrazložite je. Možete dati vaš prijedlog za neku dodatnu aktivnost ili metodu rada, ili modifikaciju postojeće.
* **Ne donosite preuranjene zaključke** – možda ćete naprosto, kao povratnu informaciju, postaviti neka pitanja za pojašnjenje, kako biste bolje razumjeli kontekst u kojem se nastavni proces odvija, ili razloge zbog kojeg se nastavnik/ca odlučio/la za određenu aktivnost ili metodu.

**Kada dobijete povratnu informaciju:**

* Vjerujte u dobru namjeru kolega/ica da vam pomognu
* Razmislite o sugestijama...i prihvatite ili ne (razmislite zašto)
* Pokušajte nešto primjeniti – možda uočite promjenu